Diari Oficial de la Generalitat Valenciana


Sumari del DOGV 1067, del 18-05-1989 (1989/813886)

ORDRE de 6 d'abril de 1989, de la Conselleria de Cultura, Educació i Ciència, per la qual se ofereixen ajudes destinades a projectes d'investigació, experimentació i innovació educativa, a realitzar en centres d'ensenyament.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/06/(2)/dof/vci/html**

### Dades del document

Número de DOGV
:   1067

Data del DOGV
:   18-05-1989

Secció del DOGV
:   DISPOSICIONS GENERALS

Número del document
:   1989/813886


Data del document
:   06-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 6 d'abril de 1989, de la Conselleria de Cultura, Educació i Ciència, per la qual es convoquen ajudes destinades a projectes d'investigació, experimentació i innovació educativa, a realitzar en centres d'ensenyament.  
Un dels objetius de l'actual política que en el camp de la formació permanent del professorat du a terme la Conselleria de Cultura, Educació i Ciència, és afavorir la formació del professorat en el mateix centre de treball. Per això cal fomentar la reflexió dels docents sobre la seua pràctica pedagògica, i la realitat del seu centre, i també la investigació dels factors que incideixen en els processos d'ensenyament- aprenentatge d'un grup concret d'alumnes, per tal d'introduir-hi els canvis necessaris i experimentar tècniques noves que donen solucions als problemes detectats en l'aula.  
D'altra banda, el procés de reforma del sistema educatiu emprés per l'administració suposa, entre altres coses, un canvi en la concepció del currículum escolar, que fa necessària l?elaboració de materials curriculars adaptats a les peculiaritats i a les necessitats concretes dels centres. El model de formació que es propugna requereix un treball coordinat de tot el professorat i l?elaboració d'un projecte de centre, per al qual cal buscar i experimentar formes cada vegada més flexibles en l?organització i en el funcionament dels centres.  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià.  
ORDENE:  
Article primer  
Es convoca un concurs de projectes d'investigació, experimentació i innovació educativa en l?àmbit territorial de la Comunitat Valenciana i s'aproven les bases per què es regirà, que s?inclouen com annex d'aquesta Ordre.  
Article segon  
Les ajudes esmentades seran sufragades a càrrec del projecte d'inversió 061 933 43 710 775 83 del programa 423.10 del pressupost de 1989  
DISPOSICIONS FINALS  
Primera  
Es faculta la Direcció General d'Ordenació i Innovació Educativa perquè adopte les mesures que calguen per al compliment d'aquesta Ordre i en resolga totes les incidències que es plantegen en la interpretació i l?execució.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 6 d'abril de 1989.  
El Conseller de Cultura, Educació i Ciència,   
CEBRIA CISCAR I CASABAN  
Bases de les ajudes a projectes d'investigació, experimentació i innovació educativa.  
Primera. Objectes dels projectes.  
Els projectes estaran encaminats a la formació permanent del professorat a través de:  
a) La investigació sobre aspectes concrets de la realitat educativa, i també l'aplicació d'innovacions metodològiques i didàctiques.  
b) L?experimentació de noves formes d'organització i funcionament dels centres escolars.  
c) L?elaboració de materials curriculars.  
Segona. Durada.  
Els projectes es realitzaran durant el curs 1989-90. Si les característiques d'un projecte exigeixen una durada major, s'indicaran les etapes i els resultats a obtenir en cada curs acadèmic i podrà ser prorrogat en convocatòries successives després què es presentarà la memòria que reculla els resultats obtingus en cada curs, i que l'aprove la Direcció General d'Ordenació i Innovació Educativa.  
Tercera. Modalitat dels projectes i participants.  
Els projectes seleccionats podran ser de dos tipus:  
A) Projectes presentats per un centre d'ensenyament.  
B) Projectes presentats per un o més professors de manera individual o agrupats en un equip de treball.  
Hi podran participar en aquest concurs els professors en activitat de la Comunitat Valenciana, i també els centres públics o privats concertats dels nivells d'ensenyament següents:  
- BUP, FP i ensenyaments especialitzats.  
- EGB i Pre-escolar.  
- Educació Especial.  
- Educació permanent d'adults.  
Quarta. Termini i formalització de les sol·licituds.  
Els projectes, dirigits al Conseller de Cultura, Educació i Ciència, podran presentar-se al registre general de la Conselleria de Cultura, Educació i Ciència, als centres de professors, als Serveis Territorials d'Educació, o per qualsevol dels mitjans que estableix l'article 66 de la Llei de Procediment Administratiu.  
El termini de presentació serà d'un mes a partir de l?endemà de la publicació d'aquesta Ordre en el Diari Oficial de la Generalitat Valenciana.  
Cinquena. Requisits.  
Us instàncies s'ajustaran al model que s'indica en aquest annex i s'hi adjuntaran els documents següents, originals i dues còpies:  
1. Memòria- projecte en què s?especificarà:  
a) Objetius.  
b) Metodologia.  
c) Durada, programes i fases.  
d) Proposta d'avaluació final del projecte.  
2. Pressupost detallat i explicat.  
3. Altres recursos necessaris per a la realització del projecte.  
4. En el cas dels projectes de la modalitat A), una fotocòpia compulsada de l'acta d'aprovació del projecte pel Consell Escolar del centre.  
5. En el cas dels projectes de la modalitat B), el currículum vitae del director o coordinador del projecte i dels professors que hi participen.  
Sisena. Selecció dels projectes.  
La selecció dels projectes l?efectuarà una Comissió presidida pel Director General d'Ordenació i Innovació Educativa i composta per:  
- Els Caps del Serveis d?activitats culturals i educatives dels Serveis Territorials d'Educació.  
- El Cap del Servei de Formació del Professorat.  
- El Cap del Servei de Programes d'Alumnes.  
- Un Director de CEP, designat per la Direcció General d'Ordenació i Innovació Educativa.  
- Dos Directors de centres d'ensenyament designats pel Director General d'Ordenació i Innovació Educativa.  
- Hi farà de secretari un funcionari de la Direcció General d'Ordenació i Innovació Educativa, designat pel Director General. A les reunions de la Comissió podran assistir, amb veu però sense vot, representants dels sindicats que formen part de la Mesa Sindical Sectorial d'Educació.  
Setena. Criteris de selecció.  
Els projectes presentats seran seleccionats d'acord amb els criteris següents:  
a) Qualitat del projecte, claredat del disseny y concreció dels objectius.  
b) Interés i possibilitats de generalització.  
c) Caràcter innovador.  
d) Ajust entre el cost real del treball projectat i el pressupost que es presenta.  
La Comissió seleccionadora considerarà prioritaris els projectes en què hi haurà alguna de les condicions següents:  
1. Projectes aprovats en convocatòries anteriors, sempre que s'hi hagen fet constar que les característiques exigien més d'un curs escolar, per a realitzar-lo. En aquest cas, a la sol·licitud caldrà adjuntar una memòria que indique el gran de realització del projecte fins aqueix moment, i que n'avalue els resultats obtinguts i que n?especifique les fases que queden per realitzar.  
2. Projectes avaluats per un CEP o per un Servei, Institut o Departament de la Universitat, amb el compromès d'assessorar, de fer el seguiment i d'avaluar la realització d'aquests projectes.  
3. Projectes presentats per centre d'ensenyament.  
Vuitena. Assessorament tècnic.  
La Conselleria de Cultura, Educació i Ciència realitzarà les gestions oportunes per proporcionar l'assessorament tècnic de la Universitat o d'un CEP als projectes seleccionats que ho sol·liciten.  
Novena. Dotació i Finançament.  
L?import de les ajudes el fixarà la Comissió seleccionadora a la vista de l?interés i de la qualitat dels projectes.  
El finançament es farà de la manera següent: el 50% de l?import total, quan es resoldrà el concurs i després de l?acceptació expressa del director del projecte de l'ajuda concedida; el 25% tres mesos després d'iniciar el treball i amb la presentació prèvia d'un informe detallat sobre l?estat de realització del projecte; el 25% restant, en ser lliurada, i aprovada per la Direcció General d'Ordenació i Innovació Educativa, la memòria final que reculla els resultats del projecte.  
El material inventariable que es finance a càrrec del projecte serà propietat de la Generalitat Valenciana.  
Deu. Obligacions dels beneficiaris.  
L?acceptació de la realització d'un projecte aprovat implica els compromisos següents, per part dels autors:  
a) Presentar un informe detallat sobre l?estat de realització del projecte, abans del 15 de desembre de 1989.  
b) Presentar 3 exemplars de la memòria final amb els resultats del projecte abans del 15 de juliol de 1990.  
La Conselleria de Cultura, Educació i Ciència es reserva el dret de reproduir o editar en una primera edició les memòries, la presentació, la qualitat i l?interés de les quals ho aconselle.  
Fer constar en qualsevol publicació resultant del treball realitzat que aquest projecte ha estat promogut i finançat per la Conselleria de Cultura, Educació i Ciència de la Generalitat Valenciana.  
Onze. Promoció professional.  
La Conselleria de Cultura, Educació i Ciència certificarà la participació en els projectes seleccionats a l?efecte de la promoció professional. Per això la persona que presenta el projecte haurà de fer constar de forma clara si els professors que hi intervenen són autors del projecte o col·laboradors i, en aquest darrer cas, el grau de col·laboració.  
Model d'instància  
A)  
Nom amb DNI   
domiciliat/ada a carrer núm.   
CP telèfon professor/a   
en el centre   
Exposa:  
Que ha estat convocat un concurs de projectes d'investigació, experimentació i innovació educativa per l'Ordre de la Conselleria de Cultura, Educació i Ciència del dia de 6 d'abril de 1989, que n'accepta les bases, i que hi vol participar amb el projecte   
Per la qual cosa sol·licita que tinga per presentat aquest projecte i que li siga concedida la quantitat de pessetes per a realitzar-lo.  
 a de de 1989  
Hble. Sr. Conseller de Cultura, Educació i Ciència. Avda. Campanar, 32 46290 Valencia.


Còpia Permalink ELI